Pepper (ռոբոտ)

Pepper-ը գործնականորեն առաջին մարդանման ռոբոտներից է արտադրված` SoftBank Robotics ընկերության կողմից, որն ունակ է ճանաչել մարդկանց դեմքերը և զգացմունքները։ Pepper-ը ստեղծվել է մարդկանց հետ իր սենսորային էկրանով շփման և նրանց հետ զրուցելու համար։ Այն կիրառվում է աշխատանքային, առևտրային, բանկային, առողջապահական և կրթական ոլորտներում։ Այսօր մոտ 2000 կազմակերպություններ ռոբոտին օգտագործում են որպես օգնական տեղեկատվական, ուսուցողական և ուղղորդման նպատակներով։ 

Pepper-ն առանձնահատուկ է նրանով, որ կարողանում գրավել նորանոր հաճախորդներ, նրանց վրա խորը տպավորություն գործելով  և հետաքրքրություն առաջացնելով իր խելամիտ գործողություններով։ Շփվող և հմայիչ ռոբոտը դիմավորում է մարդկանց այն պահից, երբ նրանք մուտք են գործում առևտրային կամ հասարակական տարածք, ինչպիսիք են խանութները, հյուրանոցներն ու երկաթուղային կայարանները, զրուցում և ընկերանում նրանց հետ, ինչպես նաև ուղեկցում նրանց դեպի համապատասխան վայրը։

Պատմություն 
Pepper-ը կազմակերպությունների ուշադրությունն է գրավել՝ որպես աշխարհում առաջին մարդանման ռոբոտներից մեկը, որն ունակ է «կարդալ» մարդկանց զգացմունքները։ Այն ողջունվեց շուկայում և՛ որպես տան օգնական, և՛ որպես հասարակական վայրերում հյուրընկալող ուղեկից, ինչպես նաև բուժ․ անձնակազմին օժանդակող օգնական հիվանդանոցներում։

Pepper-ի մեկնարկը մեծ աղմուկ հանեց 2014 թ-ին, սակայն այն ստեղծող ճապոնական SoftBank ընկերության ներկայացուցիչը հաստատել է BBC-ին տրված հարցազրույցում, որ Pepper-ի արտադրությունը «որոշ ժամանակով դադարեցվել է»։ Նա ասել է, որ արտադրությունը կվերականգնվի այն ժամանակ «երբ նրա կարիքը կլինի»։ Չնայած նրա լայնամասշտաբ ներկայացմանն ու ընդունմանը կոնֆերանսներում և այլ միջոցառումներում, ռոբոտն այդպես էլ չընկալվեց որպես կոմերցիոն արտադրանք։ Ըստ Reuters-ի, ընդհանուր առմամբ, Pepper-ի արտադրանքը կազմել է ընդամենը 27,000 միավոր։ Եվ ինչպես Reuters-ն է հաղորդում, ընկերությունը նաև կրճատում է աշխատատեղերը Ֆրանսիայում` ռոբոտաշինության ոլորտում։ Ընդհանուր առմամբ, 330 աշխատատեղերից մոտ կեսը կփակվեն։ Վերջերս, Pepper-ի պահանջարկը շուկայում նվազել է։ Հավանաբար պատճառը նրա չափազանց բարձր արժեքն է ($1790, չհաշված  $360 ամսական բաժանորդագրման արժեքը)։

Կիրառություն 

Pepper–ը կիրառվում որպես ուղեկցող օգնական՝ մանրածախ առևտրի,  կրթության, տուրիզմի և միջոցառումների անցկացման և առողջապահության ոլորտներում։

Մինչ այժմ, Pepper-ն ունեցել է բազմաթիվ կիրառություններ տարբեր ոլորտներում, որոնցից են.

 Pepper-ը հիմնականում կիրառվում է որպես կրթական և հետազոտական գործիք դպրոցներում և համալսարաններում;
 Այն նաև հանդես է եկել Միացյալ Թագավորությունում 2018թ-ի խորհրդարանական հանձնաժողովում Արհեսական Բանականության  կիրառման մասին հարցերին պատասխանելու համար;
 Նույն տարում այն սկսեց աշխատել Նյու Յորքի HSBC բանկի առաջատար մասնաճյուղում որպես հաճախորդների ներգրավման կարևորագույն բաղադրիչ;
 2020 թ-ին այն փորձարկվել էր մեծահասակների խնամքի տներում Մեծ Բրիտանիայում;
 Այն օգնել է աուտիկ աշակերտներին Սոմերսեթի դպրոցներից մեկում;
 Այժմ այն կիրառվում է որպես ընդունարանի աշխատակից մի շարք գրասենյակներում ամբողջ աշխարհով մեկ;
 Այն դիմավորում է ճանապարհորդներին Մոնրեալի օդանավակայանում;
 2020 թ-ի հուլիսին մի շարք Pepper ռոբոտներ օգտագործվել են որպես բեյսբոլի խաղի աջակից առաջնորդներ։

Առանձնահատկություններ 
Pepper-ն ունի ինչպես նաև առնանձնահատկություններ այնպես էլ թերություններ, որոնք ներկայացված են ստորև։

Առավելություններ 
Հետազոտությունը ցույց են տվել, որ Pepper-ը ձայնային հաղորդագրությունը փոխարինող արդնունավետ միջոց է։ Սակայն հետագայում նախատեսվում է մի քանի բարելավումներ ռոբոտն ավելի արդյունավետ դարձնելու համար։

Համաձայն այլ հետազոտությունների, մասնակիցները դրական տպավորություններ են ստացել Պեպպերի հետ հաղորդակցությունից ։ Նրանց ներգրավվածությունն այնքան խորն է եղել, որ նրանք անգամ մոռացել են, որ ռոբոտը կառավարվում էր մարդու կողմից։ Հաղորդակցությունը ավելի դյուրին դարձնելու համար, Pepper-ն իր կրծքավանդակին ունի էկրան, որի միջոցով հնարավոր է ցուցադրել տեսողական և ինտերակտիվ բովանդակություն և բարելավել շփման ուղիները։

Թերություններ 
Գիտական հոդվածները մատնանշում են հիմնական թերությունը, որը համացանցի առկայությունն է, Pepper-ն օգտագործելու համար։ Pepper-ն առանց համակցանցի առկայության դառնում է դժվար գործածելի, քանզի այն հիմնված է հենց համացանցային կապի առկայության վրա։

Ծանոթագրություններ

Արտաքին հղումներ 
 https://www.softbankrobotics.com/emea/en/pepper
 https://us.softbankrobotics.com/pepper
 https://www.bbc.com/news/technology-57651405
 https://us.softbankrobotics.com/pepper
 https://ieeexplore.ieee.org/stamp/stamp.jsp?arnumber=8409927
 https://www.mdpi.com/1424-8220/20/24/7271/htm
 https://www.mdpi.com/1660-4601/18/9/4538/htm
 https://www.mdpi.com/2227-7080/9/1/8/htm
 https://www.intel.com/content/www/us/en/healthcare-it/robotics-in-healthcare.html
 https://ieeexplore.ieee.org/stamp/stamp.jsp?arnumber=8409927

Ռոբոտներ